SVEUČILIŠTE U RIJECI

MEDICINSKI FAKULTET

Braće Branchetta 20

51000 Rijeka

Šifra županije: 08

Šifra grada/općine: 373

RKP: 02225

MB: 3328554

OIB: 98164324541

Razina: 11

Razdjel: 080

Šifra djelatnosti: 8542

**SVEUČILIŠTE U RIJECI, MEDICINSKI FAKULTET**

**OBRAZLOŽENJE POSEBNOG DIJELA FINANCIJSKOG PLANA ZA RAZDOBLJE 2025. – 2027.**

**Sažetak djelokruga rada proračunskog korisnika**

Medicinski fakultet službeno je osnovan 21. studenog 1955. na poticaj zdravstvenih djelatnika u Rijeci te uz pomoć Medicinskog fakulteta u Zagrebu.

Medicinski fakultet u Rijeci javno je visoko učilište koje kao sastavnica Sveučilišta u Rijeci organizira i izvodi preddiplomske, diplomske i poslijediplomske studije, razvija znanstveni i stručni rad u obrazovnom i znanstvenom području biomedicine i zdravstva te u više znanstvenih i stručnih područja, priprema studente za obavljanje profesionalnih djelatnosti na osnovi znanstvenih spoznaja i metoda, obrazuje znanstveni pomladak, sudjeluje u ostvarivanju društvenih aktivnosti studenata, ostvaruje programe cjeloživotnog obrazovanja te promiče međunarodnu, a posebice europsku suradnju u visokom obrazovanju i znanstvenoj djelatnosti.

U obrazovnom smislu Fakultet se trajno razvija kao visokoškolska ustanova prepoznatljiva primarno po obrazovanju kadrova s visokom razinom usvojenih moralnih vrijednosti te znanjima i vještinama utemeljenim na ishodima učenja. Na znanstveno-istraživačkom planu Fakultet se kontinuirano pozicionira kao prepoznatljivo znanstveno središte biomedicinskih i interdisciplinarnih istraživanja, usklađenih s europskim konceptom „pametnih specijalizacija“, uz snažniju orijentaciju prema primijenjenoj i primjenjivoj znanosti, osobito u području translacijskih istraživanja s ciljem uvođenja suvremenih znanstvenih spoznaja u svakodnevnu praksu.

Organizacijska struktura Fakulteta prilagođena je poslovima koji proizlaze iz znanstvene, nastavne i visokostručne djelatnosti koja se obavlja u znanstvenonastavnim organizacijskim jedinicama, stručno-administrativnim poslovima koji se obavljaju u Tajništvu te knjižničnoj djelatnosti koja se obavlja u Knjižnici. Broj ustrojbenih jedinica nije fiksan, već je podložan promjenama.

Katedre su temeljni organizacijski oblik nastavnog i znanstvenog rada Fakulteta, a njihov se broj i nazivi uređuju općim aktom o organizaciji Fakulteta. Osnovna uloga katedri jest provedba i usklađivanje nastave na svim studijskim programima Fakulteta, briga o unaprjeđenju nastavnog procesa, izboru i napredovanju kadrova koji sudjeluju u nastavi. Radom katedre rukovodi pročelnik. Zavodi, klinike i klinički zavodi organizacijski su oblici rada Fakulteta, određeni na temelju povezanosti i istovrsnosti znanstvenog, stručnog i nastavnog rada kao jedinstvenog radnog procesa. Klinike i klinički zavodi organizacijski su oblici koji predstavljaju specifičnost u edukaciji zdravstvenih djelatnika, a organizirani su u okviru Kliničkog bolničkog centra i drugih nastavnih baza Fakulteta. Klinike i klinički zavodi organizirani su na temelju zadovoljavanja strogih uvjeta propisanih nadležnim propisima iz područja zdravstva. Radom zavoda, klinike i kliničkog zavoda rukovodi predstojnik. Čelnici ustrojbenih jedinica rukovode radom jedinica, predsjedavaju sastancima, koordiniraju rad djelatnika radi funkcionalnijeg odvijanja cjelokupnog procesa rada.

Centri su organizacijski oblici rada Fakulteta u kojima se povezuje praksa, znanost, umjetnost i visoko obrazovanje, a u čijem radu mogu sudjelovati i studenti. Naziv i sjedište centra, djelatnost, unutarnji ustroj, osiguravanje sredstava i prostora za rad centra kao i ostala pitanja važna za obavljanje djelatnosti centra utvrđuju se odlukom o osnivanju centra.

Laboratorij i kabinet osniva se kao laboratorij/kabinet zavoda ili katedre radi obavljanja znanstvenog i stručnog rada te praktičnog i demonstracijskog dijela nastave manjeg opsega. U području svoje djelatnosti laboratorij/kabinet sudjeluje u izvedbi studijskog programa, nabavlja, održava i razvija laboratorijsku opremu, unaprjeđuje kvalitetu nastave i uspješnost studiranja, razvija znanstveni i stručni rad te organizira znanstvenu i stručnu suradnju s gospodarstvom, znanstvenim institutima i ostalim vanjskim dionicima.

Nastavne baze – Nastava dijela ili cijelih predmeta organizira se i izvodi u zdravstvenim ustanovama koje imaju kadrovske, prostorne i tehničke mogućnosti. Međusobna prava i obveze u izvođenju nastave u zdravstvenim ustanovama uređena su ugovorom između Fakulteta i tih zdravstvenih ustanova (nastavnih baza), u skladu s propisima iz područja zdravstva i visokog obrazovanja.

Radom Fakulteta upravljaju dekan i Fakultetsko vijeće. Dekanu u radu pomažu prodekani te povjerenstva čiji broj i djelokrug rada podliježu promjenama.

Vizija Medicinskog fakulteta jest pozicionirati se u domaćem i međunarodnom okruženju kao vodeća, prepoznatljiva i konkurentna visokoškolska, znanstvena i stručna ustanova koja je usko povezana i prilagođena zahtjevima lokalne i šire zajednice. U obrazovnom smislu, Fakultet se trajno razvija kao visokoškolska ustanova koja je prvenstveno prepoznatljiva po obrazovanju kadrova s visokom razinom usvojenih moralnih vrijednosti te znanjima i vještinama utemeljenima na ishodima učenja. Na znanstvenoistraživačkom planu Fakultet se kontinuirano pozicionira kao prepoznatljivo znanstveno središte biomedicinskih i interdisciplinarnih istraživanja, usklađenih s europskim konceptom „pametnih specijalizacija“, uz snažniju orijentaciju prema primijenjenoj i primjenjivoj znanosti, osobito u području translacijskih istraživanja u cilju uvođenja suvremenih znanstvenih spoznaja u svakodnevnu praksu. Misija Medicinskog fakulteta Sveučilišta u Rijeci kao javne nastavne i znanstvene ustanove jest obrazovanje studenata medicine, dentalne medicine, sanitarnog inženjerstva, ali i drugih profila kadrova u području biomedicine i zdravstva te interdisciplinarnim područjima radi stjecanja znanja i vještina potrebnih za sprječavanje bolesti, očuvanje i unaprjeđenje zdravlja, liječenje i rehabilitaciju bolesnika te za održiv razvoj društva u cjelini. Temelj daljnjeg razvoja čini trajna opredijeljenost Fakulteta ulaganju u kvalitetu obrazovnog procesa, znanstveno-istraživačkog i stručnog rada u znanstvenom području biomedicine i zdravstva, ali i u interdisciplinarnim znanstvenim područjima. Tijesno povezivanje temeljnih djelatnosti doprinijet će integraciji znanstvenih i stručnih rezultata i spoznaja u obrazovni proces u cilju boljeg, bržeg, cjelovitog i održivog razvoja društva u kojem živimo. Kako bi osigurao zacrtane ciljeve, Fakultet će aktivno raditi na unaprjeđenju suradnje s vodećim domaćim i međunarodnim zdravstvenim, visokoobrazovnim i znanstvenim institucijama kako bi svojim studentima, nastavnicima i ostalim djelatnicima osigurao uvjete za profesionalni prosperitet koji će doprinijeti razvoju Fakulteta, Sveučilišta i društva u kojem živimo.

Četiri su ključna područja koja obuhvaćaju sveukupnu djelatnost Fakulteta: obrazovanje, znanost i istraživanje, organizacija i javna funkcija.

Financijsko poslovanje Medicinskog fakulteta Sveučilišta u Rijeci odvija se kroz dva programa:

- 3801 – Ulaganje u znanstvenoistraživačku djelatnost i

- 3705 – Visoko obrazovanje.

Pored navedenih programa, poslovanje se odvija kroz sljedeće aktivnosti:

- A621002 – Redovna djelatnost Sveučilište u Rijeci,

- A622122 – Programsko financiranje javnih visokih učilišta,

- A679089 – Redovna djelatnost Sveučilišta u Rijeci (iz evidencijskih prihoda),

- A679072 – EU projekti Sveučilišta u Rijeci (iz evidencijskih prihoda),

- K679128.002 – Poboljšanje učinkovitosti javnih ulaganja na području istraživanja, razvoja i inovacija - NPOO (C3.2.R3) - Ciljana znanstvena istraživanja.

**A621002 Redovna djelatnost Sveučilišta u Rijeci**

*Zakonske i druge pravne osnove*

* Zakon o visokom obrazovanju i znanstvenoj djelatnosti
* Zakon o plaćama u državnoj službi i javnim službama
* Uredba o nazivima radnih mjesta, uvjetima za raspored i koeficijentima za obračun plaće u javnim službama
* Temeljni kolektivni ugovor za službenike i namještenike u javnim službama
* Kolektivni ugovor za znanost i visoko obrazovanje
* Zakon o ustanovama
* Strategija razvoja Medicinskog fakulteta u Rijeci 2019.-2025.
* Uputa za izradu i dostavu prijedloga financijskih planova proračunskih korisnika razdjela 080 – Ministarstvo znanosti i obrazovanja za razdoblje 2025. – 2027.
* Upute za izradu prijedloga financijskog plana Sveučilišta u Rijeci za razdoblje 2025. – 2027.
* Usklađenje - Financijski planovi proračunskih korisnika glave 08006 Sveučilišta i veleučilišta u RH i glave 08008 Javni instituti u RH u okviru usvojenog Državnog proračuna Republike Hrvatske za 2025. godinu i projekcija za 2026. i 2027. – Ministarstvo znanosti i obrazovanja za razdoblje 2025. – 2027.
* Usklađenje prijedloga financijskog plana Sveučilišta u Rijeci za razdoblje 2025. – 2027. godine.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| A621002 | 10.843.606,33 € | 13.530.586,00 € | 14.295.308,00 € | 14.365.705,00 € | 14.436.452,00 € | 105,65 |

Ova aktivnost sastoji se od jedne podaktivnosti:

1. Redovna djelatnost Sveučilišta u Rijeci

Ova aktivnost provodi se svake godine iz izvora financiranja 11 Opći prihodi i primici. Aktivnost se odnosi na planiranje rashoda za zaposlene na teret državnog proračuna te dijela materijalnih rashoda koji se financiraju iz državnog proračuna.

Za 2025. godinu planirana su sredstva u iznosu od 13.801.567,00 EUR za plaće zaposlenika, 28.354,00 EUR za dodatak na plaću za zaposlenike s posebnim uvjetima rada, 249.443,00 EUR za materijalna prava zaposlenika, 172.205,00 EUR za prijevoz zaposlenika na posao i s posla, 25.194,00 EUR za novčanu naknadu za nezapošljavanje osoba s invaliditetom te 18.545,00 EUR za troškove sistematskih pregleda zaposlenika.

Za 2026. godinu planirana su sredstva u iznosu od 13.870.575,00 EUR za plaće zaposlenika, 28.496,00 EUR za dodatak na plaću za zaposlenike s posebnim uvjetima rada, 250.690,00 EUR za materijalna prava zaposlenika, 172.205,00 EUR za prijevoz zaposlenika na posao i s posla, 25.194,00 EUR za novčanu naknadu za nezapošljavanje osoba s invaliditetom te 18.545,00 EUR za troškove sistematskih pregleda zaposlenika.

Za 2027. godinu planirana su sredstva u iznosu od 13.939.927,00 EUR za plaće zaposlenika, 28.638,00 EUR za dodatak na plaću za zaposlenike s posebnim uvjetima rada, 251.943,00 EUR za materijalna prava zaposlenika, 172.205,00 EUR za prijevoz zaposlenika na posao i s posla, 25.194,00 EUR za novčanu naknadu za nezapošljavanje osoba s invaliditetom te 18.545,00 EUR za troškove sistematskih pregleda zaposlenika.

**A622122 Programsko financiranje javnih visokih učilišta**

*Zakonske i druge pravne osnove*

* Zakon o visokom obrazovanju i znanstvenoj djelatnosti
* Uputa za izradu i dostavu prijedloga financijskih planova proračunskih korisnika razdjela 080 – Ministarstvo znanosti i obrazovanja za razdoblje 2025. – 2027.
* Upute za izradu prijedloga financijskog plana Sveučilišta u Rijeci za razdoblje 2025. – 2027.
* Usklađenje - Financijski planovi proračunskih korisnika glave 08006 Sveučilišta i veleučilišta u RH i glave 08008 Javni instituti u RH u okviru usvojenog Državnog proračuna Republike Hrvatske za 2025. godinu i projekcija za 2026. i 2027. – Ministarstvo znanosti i obrazovanja za razdoblje 2025. – 2027.
* Usklađenje prijedloga financijskog plana Sveučilišta u Rijeci za razdoblje 2025. – 2027. godine.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| A622122 | 1.419.090,47 € | 790.807,00 € | 809.393,00 € | 809.393,00 € | 809.393,00 € | 102,35 |

Ova aktivnost provodi se svake godine iz izvora financiranja 11 Opći prihodi i primici.

Aktivnost se sastoju od dvije podaktivnosti:

1. Programsko financiranje materijalnih troškova

Ova podaktivnost odnosi se na pokriće materijalnih troškova fakulteta, tekući i investicijsko održavanje, nabavu dugotrajne imovine, nabavu knjižnične građe i financiranje troškova vanjske suradnje.

1. UNIRI potpore znanstvenim istraživanjima

Ova podaktivnost odnosi se na pokriće troškova znanstvenih istraživanja koja je provode u sukladno programskom ugovoru. Pokivaju se materijalni troškovi istraživanja i nabava sitne istraživačke opreme sukladno uputama o provođenje potpora. Voditelji potpora podnose Sveučilištu u Rijeci periodična izvješća o ostvarenom napretku, a Fakultet podnosu Sveučilištu u Rijeci godišnja izvješća o potrošnji sredstava.

**A679089 Redovna djelatnost Sveučilište u Rijeci (iz evidencijskih prihoda)**

*Zakonske i druge pravne osnove*

* Zakon o visokom obrazovanju i znanstvenoj djelatnosti
* Zakon o plaćama u državnoj službi i javnim službama
* Uredba o nazivima radnih mjesta, uvjetima za raspored i koeficijentima za obračun plaće u javnim službama
* Temeljni kolektivni ugovor za službenike i namještenike u javnim službama
* Kolektivni ugovor za znanost i visoko obrazovanje
* Zakon o ustanovama
* Strategija razvoja Medicinskog fakulteta u Rijeci 2019.-2025.
* Uputa za izradu i dostavu prijedloga financijskih planova proračunskih korisnika razdjela 080 – Ministarstvo znanosti i obrazovanja za razdoblje 2025. – 2027.
* Upute za izradu prijedloga financijskog plana Sveučilišta u Rijeci za razdoblje 2025. – 2027.
* Usklađenje - Financijski planovi proračunskih korisnika glave 08006 Sveučilišta i veleučilišta u RH i glave 08008 Javni instituti u RH u okviru usvojenog Državnog proračuna Republike Hrvatske za 2025. godinu i projekcija za 2026. i 2027. – Ministarstvo znanosti i obrazovanja za razdoblje 2025. – 2027.
* Usklađenje prijedloga financijskog plana Sveučilišta u Rijeci za razdoblje 2025. – 2027. godine.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| A679089 | 4.498.052,16 € | 7.950.023,00 € | 6.247.568,00 € | 7.623.170,00 € | 6.693.290,00 € | 78,59 |

Ova aktivnost provodi se svake godine iz sljedećih izvora financiranja:

* 31 Vlastiti prihodi – planirani su u iznosu 1.761.718,00 EUR za 2025. godinu. Fakultet ostvaruje vlastite prihode od stručnih usluga koje pruža na tržištu, stručnih tečajeva, simpozija i edukacija, sponzorstava i najma prostora. Ovim prihodima financiraju se rashodi za zaposlene, materijalni troškovi poslovanja, tekuće i investicijsko održavanje, nabava dugotrajne imovine i ulaganja u dugotrajnu imovinu.
* 43 Ostali prihodi za posebne namjene – planirani su u iznosu 3.196.078,00 EUR za 2025. godinu i odnose se na prihode od školarina prijediplomskih, diplomskih i integriranih prijediplomskih i diplomskih studija te na prihode od poslijediplomskih specijalističkih i doktorskih studija. Najveći dio ovih prihoda odnosi se na studij medicine na engleskom jeziku. Ovim prihodima financiraju se rashodi za zaposlene, materijalni troškovi poslovanja, tekuće i investicijsko održavanje, nabava dugotrajne imovine i ulaganja u dugotrajnu imovinu.
* 52 Ostale pomoći – planirane su u iznosu 1.181.362,00 EUR za 2025. godinu i odnose se na prijenose između proračunskih korisnika, pomoći iz proračuna JLP(R)S i tekuće pomoći od međunarodnih organizacija. Poseban naglasak je financiranje znanstvenih projekata i kadrova putem Hrvatske zaklade za znanost čiji prihodi se od 2022. godine planiraju na ovom izvoru financiranja zbog činjenice da je Hrvatska zaklada za znanost postala proračunski korisnik državnog proračuna Republike Hrvatske. Ovim prihodima financiraju se rashodi za zaposlene, materijalni troškovi poslovanja, tekuće i investicijsko održavanje, nabava dugotrajne imovine i ulaganja u dugotrajnu imovinu.
* 61 Donacije – planirane su u iznosu 108.410,00 EUR za 2025. godinu. Ovim prihodima financiraju se rashodi za zaposlene, materijalni troškovi poslovanja te nabava dugotrajne imovine i ulaganja u dugotrajnu imovinu.

Sredstva za 2026. godinu planirana su u ukupnom iznosu od 7.623.170,00 EUR, a za 2027. godinu u ukupnom iznosu od 6.693.290,00 EUR.

**CILJEVI PROVEDBE PROGRAMA U RAZDOBLJU 2025. – 2027. I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

**CILJ 1.**

**Povećati broj radova objavljenih u časopisima uvedenim u bazu Web of Science i bazu SCOPUS.**

**OBRAZLOŽENJE CILJA**

**Putem ovog pokazatelja prati se produktivnost znanstvenog rada na Medicinskom fakultetu u Rijeci.**

**POKAZETELJI UČINKA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Definicija | Jedinica | Polazna vrijednost | Izvor podataka | Ciljana vrijednost 2025. | Ciljana vrijednost 2026. | Ciljana vrijednost 2027. |
| Pokazatelj učinka | Broj radova objavljenih u časopisima uvedenim u bazu Web of Science | Broj radova | 223 | MEDRI | 250 | 270 | 290 |
| Pokazatelj učinka | Broj radova objavljenih u časopisima uvedenim u bazu SCOPUS | Broj radova | 292 | MEDRI | 310 | 320 | 330 |

**CILJ 2.**

**Povećanje redovitosti i završnosti studiranja Doktorske škole u akademskoj godini i broja upisanih studenata u prvu godinu Doktorske škole te akademske godine.**

**OBRAZLOŽENJE CILJA**

**Putem ovih pokazatelja prati se uspješnost studiranja doktoranada Medicinskog fakulteta u Rijeci s obzirom na broj doktoranada upisanih u prvu godinu studija te broj završenih doktorata.**

**POKAZETELJI UČINKA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Definicija | Jedinica | Polazna vrijednost 2023./2024. | Izvor podataka | Ciljana vrijednost 2024./2025. | Ciljana vrijednost 2025./2026. | Ciljana vrijednost 2026./2027. |
| Pokazatelj učinka | Omjer broja studenata koji su završili doktorski studij u roku u prethodnoj akademskoj godini i broja upisanih studenata u doktorski studij u razdoblju od prethodnih šest akademskih godina | Postotak | 7,98% | MEDRI | 9% | 10% | 12% |
| Pokazatelj učinka | Broj završenih doktorata (od čega: doktorati međunarodnih doktorskih studenata) | Broj završenih doktorata | 27 (0) | MEDRI | 30 (1) | 33 (1) | 37 (2) |

**CILJ 3.**

**Povećanje relevantnosti, kvalitete i učinkovitosti studiranja.**

**OBRAZLOŽENJE CILJA**

**Putem ovih pokazatelja prati se uspješnost studiranja na Medicinskom fakultetu u Rijeci.**

**POKAZETELJI UČINKA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Definicija | Jedinica | Polazna vrijednost 2023./2024. | Izvor podataka | Ciljana vrijednost 2024./2025. | Ciljana vrijednost 2025./2026. | Ciljana vrijednost 2026./2027. |
| Pokazatelj učinka | Omjer broja nastavnika i studenata - omjer broja zaposlenika (FTE) u obrazovnom procesu (zaposlenici na znanstveno-nastavnima, nastavnim i suradničkim radnim mjestima) i broja studenata upisanih na svim razinama studija (prijediplomska i diplomska razina studija) | Postotak | 10,53% | MEDRI | 11% | 11,5% | 12% |
| Pokazatelj učinka | Udio studenata koji su u roku upisali višu godinu u ukupnom broju studenata – studenti koji su stekli 55 i više ECTS bodova u odnosu na ukupan broj studenata | Postotak | 58,46% | MEDRI | 59% | 60% | 62% |
|  | Definicija | Jedinica | Polazna vrijednost 2018./2019. | Izvor podataka | Ciljana vrijednost 2024./2025. | Ciljana vrijednost 2025./2026. | Ciljana vrijednost 2026./2027. |
| Pokazatelj učinka | Udio studenata koji su u roku završili studij - pokazatelj se odnosi na postotak studenata koji su diplomirali u roku, odnosno završili studij bez pauziranja ili ponavljanja godina.  Sveučilišni integrirani prijediplomski i diplomski studij medicine | Postotak | 59,4% | MEDRI | 61% | 63% | 69% |
|  | Definicija | Jedinica | Polazna vrijednost 2018./2019. | Izvor podataka | Ciljana vrijednost 2024./2025. | Ciljana vrijednost 2025./2026. | Ciljana vrijednost 2026./2027. |
| Pokazatelj učinka | Udio studenata koji su u roku završili studij - pokazatelj se odnosi na postotak studenata koji su diplomirali u roku, odnosno završili studij bez pauziranja ili ponavljanja godina.  Sveučilišni integrirani prijediplomski i diplomski studij medicine ne engleskom jeziku | Postotak | 60% | MEDRI | 62% | 65% | 69% |
|  | Definicija | Jedinica | Polazna vrijednost 2021./2022. | Izvor podataka | Ciljana vrijednost 2024./2025. | Ciljana vrijednost 2025./2026. | Ciljana vrijednost 2026./2027. |
| Pokazatelj učinka | Udio studenata koji su u roku završili studij - pokazatelj se odnosi na postotak studenata koji su diplomirali u roku, odnosno završili studij bez pauziranja ili ponavljanja godina.  Sveučilišni prijediplomski studij sanitarnog inženjerstva | Postotak | 21,7% | MEDRI | 23% | 26% | 32% |
|  | Definicija | Jedinica | Polazna vrijednost 2022./2023. | Izvor podataka | Ciljana vrijednost 2024./2025. | Ciljana vrijednost 2025./2026. | Ciljana vrijednost 2026./2027. |
| Pokazatelj učinka | Udio studenata koji su u roku završili studij - pokazatelj se odnosi na postotak studenata koji su diplomirali u roku, odnosno završili studij bez pauziranja ili ponavljanja godina.  Sveučilišni diplomski studij saniratnog inženjerstva | Postotak | 63,6% | MEDRI | 65% | 69% | 71% |
|  | Definicija | Jedinica | Polazna vrijednost 2021./2022. | Izvor podataka | Ciljana vrijednost 2024./2025. | Ciljana vrijednost 2025./2026. | Ciljana vrijednost 2026./2027. |
| Pokazatelj učinka | Udio studenata koji su u roku završili studij - pokazatelj se odnosi na postotak studenata koji su diplomirali u roku, odnosno završili studij bez pauziranja ili ponavljanja godina.  Sveučilišni prijediplomski studij medicinsko laboratorijska dijagnostika | Postotak | 60% | MEDRI | 61% | 63% | 65% |

**CILJ 4.**

**Jačanje ljudskih potencijala za znanstveni rad i društvene odgovornosti.**

**OBRAZLOŽENJE CILJA**

**Putem ovih pokazatelja prati se razvoj ljudskih potencijala za znanstveni rad te uključenost u rješavanje društvenih izazova na Medicinskom fakultetu u Rijeci.**

**POKAZETELJI UČINKA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Definicija | Jedinica | Polazna vrijednost  2023. | Izvor podataka | Ciljana vrijednost  2025. | Ciljana vrijednost  2026. | Ciljana vrijednost  2027. |
| Pokazatelj učinka | Broj znanstvenika zaposlenih na teret namjenskih/vlastitih sredstava | Broj znanstvenika | 6 | MEDRI | 7 | 8 | 9 |
| Pokazatelj učinka | Udio žena na čelnim radnim mjestima | Postotak | 50% | MEDRI | 50% | 50% | 50% |
| Pokazatelj učinka | Udio žena u ukupnom broju stalno zaposlenih znanstvenika, nastavnika i suradnika | Postotak | 64,69% | MEDRI | 65% | 68% | 70% |
| Pokazatelj učinka | Udio zaposlenih djelatnika iz ranjivih skupina u ukupnom broju zaposlenih  *osobe s invaliditetom u odnosu na ukupni broj zaposlenih djelatnika*  *osobe starije od 50 godina u odnosu na ukupni broj zaposlenih djelatnika*  *žene starije od 50 godina u odnosu na ukupni broj zaposlenih djelatnika* | Postotak | 1,25%  42,58%  28,26% | MEDRI | 1,40%  42,70%  28,50% | 1,50%  42,90%  28,70% | 1,70%  43,20%  28,90% |
| Pokazatelj učinka | Udio stalno zaposlenih na znanstvenom, znanstveno-nastavnom ili suradničkom radnom mjestu u ukupnom broju stalno zaposlenih | Postotak | 63,33% | MEDRI | 64% | 64,50% | 65% |

**CILJ 5.**

**Jačanje društvene odgovornosti.**

**OBRAZLOŽENJE CILJA**

**Putem ovih pokazatelja prate se aktivnosti popularizacije znanosti na Medicinskom fakultetu u Rijeci.**

**POKAZETELJI UČINKA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Definicija | Jedinica | Polazna vrijednost  2023. | Izvor podataka | Ciljana vrijednost  2025. | Ciljana vrijednost  2026. | Ciljana vrijednost  2027. |
| Pokazatelj učinka | Broj aktivnosti popularizacije znanosti i umjetnosti | Broj aktivnosti | 23 | MEDRI | 25 | 30 | 35 |

**CILJ 6.**

**Podizanje znanstvene izvrsnosti.**

**OBRAZLOŽENJE CILJA**

**Putem ovih pokazatelja prate se aktivnosti podizanja znanstvene izvrsnosti na Medicinskom fakultetu u Rijeci.**

**POKAZETELJI UČINKA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Definicija | Jedinica | Polazna vrijednost  2023. | Izvor podataka | Ciljana vrijednost  2025. | Ciljana vrijednost  2026. | Ciljana vrijednost  2027. |
| Pokazatelj učinka | Broj uspješnih projektnih prijava na kompetitivne izvore financiranja (od čega: ERC, ostali međunarodni programi) | Broj aktivnosti | 30 | MEDRI | 31 | 32 | 34 |
| Pokazatelj učinka | Vrijednost kompetitivnih znanstvenih projekata (od čega: ERC, ostali međunarodni programi) | Broj aktivnosti | 3.321.170 € | MEDRI | 3.400.000 € | 3.450.000 € | 3.500.000 € |
| Pokazatelj učinka | Broj uspješnih projektnih prijava u suradnji s inozemnim partnerom | Broj aktivnosti | 2 | MEDRI | 3 | 4 | 5 |
| Pokazatelj učinka | Broj suradnji s inozemnim partnerima | Broj aktivnosti | 2 | MEDRI | 3 | 4 | 5 |

**A679072 EU projekti Sveučilišta u Rijeci (iz evidencijskih prihoda)**

*Zakonske i druge pravne osnove*

* Zakon o visokom obrazovanju i znanstvenoj djelatnosti
* Ugovori o financiranju projekata
* Zakon o plaćama u državnoj službi i javnim službama
* Uredba o nazivima radnih mjesta, uvjetima za raspored i koeficijentima za obračun plaće u javnim službama
* Temeljni kolektivni ugovor za službenike i namještenike u javnim službama
* Kolektivni ugovor za znanost i visoko obrazovanje
* Uputa za izradu i dostavu prijedloga financijskih planova proračunskih korisnika razdjela 080 – Ministarstvo znanosti i obrazovanja za razdoblje 2025. – 2027.
* Upute za izradu prijedloga financijskog plana Sveučilišta u Rijeci za razdoblje 2025. – 2027.
* Usklađenje - Financijski planovi proračunskih korisnika glave 08006 Sveučilišta i veleučilišta u RH i glave 08008 Javni instituti u RH u okviru usvojenog Državnog proračuna Republike Hrvatske za 2025. godinu i projekcija za 2026. i 2027. – Ministarstvo znanosti i obrazovanja za razdoblje 2025. – 2027.
* Usklađenje prijedloga financijskog plana Sveučilišta u Rijeci za razdoblje 2025. – 2027. godine.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| A679072 | 460.097 € | 170.664 € | 714.909 € | 277.059 € | 0 € | 416,46 |

Aktivnost se u 2025. godini provodi iz sljedećih izvora financiranja:

* 51 Pomoći EU – planirano u iznosu 163.566,00 EUR,
* 52 Ostale pomoći – planirano u iznosu 213.560,00 EUR,
* 61 Donacije – planirano u iznosu 337.783,00 EUR.

Ova aktivnost sastoji se od sljedećih EU projekata:



**K679128.002 POBOLJŠANJE UČINKOVITOSTI JAVNIH ULAGANJA NA PODRUČJU ISTRAŽIVANJA, RAZVOJA I INOVACIJA - NPOO (C3.2.R3) - CILJANA ZNANSTVENA ISTRAŽIVANJA**

*Zakonske i druge pravne osnove*

* Zakon o visokom obrazovanju i znanstvenoj djelatnosti
* Ugovori o financiranju projekata
* Zakon o plaćama u državnoj službi i javnim službama
* Uredba o nazivima radnih mjesta, uvjetima za raspored i koeficijentima za obračun plaće u javnim službama
* Temeljni kolektivni ugovor za službenike i namještenike u javnim službama
* Kolektivni ugovor za znanost i visoko obrazovanje
* Uputa za izradu i dostavu prijedloga financijskih planova proračunskih korisnika razdjela 080 – Ministarstvo znanosti i obrazovanja za razdoblje 2025. – 2027.
* Upute za izradu prijedloga financijskog plana Sveučilišta u Rijeci za razdoblje 2025. – 2027.
* Usklađenje - Financijski planovi proračunskih korisnika glave 08006 Sveučilišta i veleučilišta u RH i glave 08008 Javni instituti u RH u okviru usvojenog Državnog proračuna Republike Hrvatske za 2025. godinu i projekcija za 2026. i 2027. – Ministarstvo znanosti i obrazovanja za razdoblje 2025. – 2027.
* Usklađenje prijedloga financijskog plana Sveučilišta u Rijeci za razdoblje 2025. – 2027. godine.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| K679128.002 | 0 € | 0 € | 739.984 € | 343.918 € | 0 € | 0,00 |

Zarazne bolesti uzrokuju ozbiljne ekonomske gubitke u globalnoj peradarskoj industriji, te postoji hitna potreba za razvojem novih cjepiva. Cilj projekta je uspostaviti održivu platformu za razvoj novih virusnih vektorskih cjepiva protiv glavnih virusnih patogena peradi, kroz sinergiju ekspertize u području veterinarskih lijekova i cjepiva (Genera d.d.), te razvoju virusnih vektorskih cjepiva (Medicinski fakultet Sveučilišta u Rijeci). Glavne ciljne skupine projekta uključuju istraživače u akademskoj zajednici i industriji, a posredno i uzgajivače peradi te veterinarske institucije. Konzorcij će razviti i testirati nova vektorska cjepiva i istraživačke alate kako bi se postavili čvrsti temelji za njihovu praktičnu primjenu.

Aktivnost će se tijekom 2024. godine provoditi iz sljedećih izvora financiranja 581 - MEHANIZAM ZA OPORAVAK I OTPORNOST.

Prijedlog financijskog plana Medicinskog fakulteta u Rijeci za razdoblje od 2025. do 2027. godine sastoji se od:

* općeg dijela financijskog plana za razdoblje od 2025. do 2027. godine,
* posebnog dijela financijskog plana za razdoblje od 2025. do 2027. godine,
* obrazloženja općeg dijela financijskog plana razdoblje od 2025. do 2027. godine,
* obrazloženja posebnog dijela financijskog plana za razdoblje od 2025. do 2027. godine.

Financijski plan Medicinskog fakulteta Sveučilišta u Rijeci za razdoblje od 2025. do 2027. godine izrađen je po sljedećim izvorima financiranja: opći prihodi i primici, vlastiti prihodi, prihodi za posebne namjene, pomoći, donacije te prihodi od nefinancijske imovine i nadoknade štete s osnove osiguranja.

Prijedlog financijskog plana Medicinskog fakulteta za razdoblje od 2025. do 2027. godine u funkciji je ostvarenja definiranih ciljeva provedbe programa kao i ostvarenja predviđenih aktivnosti. Medicinski fakultet u Rijeci će pratiti ostvarenje postavljenih ciljeva u razdoblju od 2025. do 2027. godine kroz definirane pokazatelje učinka te provedbu aktivnosti kroz pokazatelje rezultata.

Dekan:

prof. dr. sc. Goran Hauser, dr. med.